**TEST č. 4**

**Charlotte Brontëová –  Jana Eyrová (Úryvok)**

Noc uplynula rýchlo. Bola som taká ustatá, že sa mi ani nič nesnívalo. Zobudila som sa len raz. Vonku v prudkých poryvoch skuvíňal vietor, dážď sa lial ani z krhly a uvedomila som si, že slečna Millerová leží pri mne. Keď som poznove otvorila oči, hlasne cengalo. Dievčatá už boli hore a obliekali sa. Ešte nesvitalo a v spálni blikali dva kahance. Aj ja som vstala, aj keď nasilu. Bolo ukrutne zima a drgľovalo ma, kým som sa ako-tak obliekla.

Keď sa uvoľnilo umývadlo, umyla som sa. Čakala som však hodnú chvíľu, pretože na šesť dievčat bolo len jedno; stojany s umývadlami stáli prostred miestnosti. Opäť zacengalo. Všetky dievčatá sa zoradili do dvojstupu, a tak zišli po schodoch do chladnej a nejasne osvetlenej učebne. Slečna Millerová sa zas hlasne pomodlila a potom zvolala: ,,Podľa tried!“ Nastal šum a haravara a slečna Millerová nás niekoľko ráz napomínala a okríkla: ,,Ticho!“ a ,,Zachovajte poriadok!“

Keď hurhaj stíchol, videla som, že dievčence sedia v štyroch polkruhoch pred štyrmi stolmi. Všetky držali v rukách knihy a na každom stole pred prázdnou stoličkou ležala veľká kniha podobná biblii. V diaľke zacengal zvonec a nato vošli do učebne tri ženy. Posadali si každá za iný stôl a slečna Millerová si sadla na štvrtú prázdnu stoličku celkom pri dverách, okolo ktorej sa zhromaždili najmenšie dievčatá.

**1. Do ktorého literárneho druhu patrí dielo, z ktorého je ukážka?**

* A. do lyriky
* B. do epiky
* C. do drámy

**2. Román je:**

* A. veľká epická forma
* B. základný literárny druh
* C. krátky epický útvar

**3. Vyber z uvedených údajov tie, ktoré sú príznačné pre dievčenský román.**

* A. Čerpá námet z minulosti a vyznačuje sa dobrodružným dejom.
* B. Je určený dospievajúcim dievčatám, hlavnou postavou je hrdinka.
* C. Je písaný formou denných záznamov a má monografický charakter.
* D. Autor sa výrazne orientuje na citovú stránku života, konflikty sa odohrávajú v prostredí, v ktorom hrdinka žije.

**4. Pre ktorý jazykový štýl je charakteristické využitie všetkých jazykových a výrazových prostriedkov, uplatnenie rôznych slohových postupov, najčastejšie opisného a rozprávacieho, autor vyjadruje subjektívne názory, nálady a pocity?**

* A. pre hovorový štýl
* B. pre publicistický štýl
* C. pre rečnícky štýl
* D. pre umelecký štýl

**5. Do ktorého obdobia by si zaradil/a príbeh hrdinky Jany Eyrovej na základe niektorých reálií, ako sú stojany s umývadlami uprostred miestnosti, kahance, ktorými sa svietilo, režim v internátnej škole …?**

* A. do nedávnej minulosti (do minulého storočia)
* B. do dávnejšej minulosti
* C. do súčasnosti

**6. Nahraď priame pomenovanie ľudskej vlastnosti nepriamym pomenovaním (frazeologizmom):**

* A. Kto je lenivý …..
* B. Kto je šikovný, bystrý …..
* C. Kto je sýty …..

**7. a) Ktoré z uvedených slov je synonymom k slovu nasilu?**

* A. napokon
* B. nadmieru
* C. nerád, proti svojej vôli
* D. náročky

**8. Aký druh viet sa podľa obsahu v úryvku nevyskytuje?**

* A. oznamovacie
* B. rozkazovacie
* C. opytovacie
* D. zvolacie

**9. Slová *nesvitalo, spálňa, umývadlo, dvojstup, chladnej, osvetlenej, pomodlila* sú utvorené – okrem jedného – rovnakým spôsobom. Akým spôsobom je utvorené slovo, ktoré sa od ostatných odlišuje?**

* A. odvodzovaním
* B. skladaním
* C. spájaním
* D. skracovaním

**10. V ktorej z možností je v slovách uplatnené pravidlo o rytmickom krátení?**

* A. umývadlo, hodnú, chvíľu
* B. ustatá, nesnívalo, prudkých
* C. rýchly, dievčatá, v spálni
* D. okríkla, stíchol, prázdnu

**11. Ktorá z viet neobsahuje neohybný slovný druh?**

* A. Zobudila som sa len raz.
* B. Jana Eyrová opúšťa neutešené prostredie domu svojej tety.
* C. Všetky dievčatá sa zoradili do dvojstupu.
* D. Nastal šum a haravara.

**12. Vo vete „Staré stojany s umývadlami stáli prostred miestnosti.“ je podčiarknuté slovo:**

* A. príslovka
* B. podstatné meno
* C. častica
* D. predložka

**13. V úryvku vyhľadaj po jednom príklade na číslovky:**

* A. základné …..
* B. radové …..
* C. násobné …..

**14. Podstatné mená *noc, krhla, vietor, dážď, učebňa* sa skloňujú podľa vzorov:**

* A. kosť, žena, dub, stroj, ulica
* B. kosť, ulica, dub, stroj, dlaň
* C. kosť, žena, stroj, stroj, dlaň
* D. kosť, žena, dub, stroj, dlaň

**15. a) Z prvých deviatich viet úryvku vypíš zámená:**

* A. osobné základné …..
* B. ukazovacie …..

**16. Utvor privlastňovacie a vzťahové prídavné mená od nasledujúcich slov: privlastňovacie prídavné meno vzťahové prídavné meno**

* A. Slovák › ….. …..
* B. žena › ….. …..
* C. spisovateľ ›….. …..

**17. Koľko prisudzovacích skladov má súvetie: *Ešte nesvitalo a v spálni blikali dva kahance.***

* A. jeden
* B. dva
* C. ani jeden

**18. Ktorý druh slov sa vyskytuje v texte?**

* A. slová cudzieho pôvodu
* B. zdrobneniny
* C. slová s citovým zafarbením
* D. odborné názvy

**19. Doplň chýbajúce hlásky a čiarky:**

Bl-skanie a hrmenie sa čoraz väčšm- približovalo. Nad štíhl-m- topoľmi sa v tmav-ch mrakoch zabl- slo. Na západnom hor-zonte naberá obloha tmav- odtieň ktor- sa postupne ro-širuje. Sú to zlovestné búrkové mračná. Naduté vo svojej p-che r-chlo prikr-jú oblohu. Vietor sa mení na pru-kú v-chricu. Ro- trhnuté nebo chrlí prúd- vody na rozohriatu zem. Nem-losrdne pustoší a b-čuje drobn-m- kr-štálikmi ľadu všetko čo sa mu postav- do cest-. Zb-té klas- si pomaly líhajú do lepkavého bahna. A smutn- hospodár- už vedia že búrka sa prehnala v nevhodnom čase. V hlave im ostal len v-r ak-chsi temn-ch m-šlienok.